# User manual for GHex

GHex is a simple binary editor. It lets users view and edit a binary file in both hex and ascii with a multiple level undo/redo mechanism. Features include find and replace functions, conversion between binary, octal, decimal and hexadecimal values, and use of an alternative, user-configurable MDI concept that lets users edit multiple documents with multiple views of each.

2002
2003
2004
Sun Microsystems
1998-2000
Jaka Mocnik
2552
อาคม โชติพันธวานนท์ (knight2000@gmail.com)
โครงการเอกสาร GNOME
Sun
ทีมเอกสาร GNOME
Sun Microsystems

Jaka
Mocnik
โครงการเอกสาร GNOME

     jaka@gnu.org

คู่มือ GHex V2.5
December 2005

ทีมเอกสาร GNOME ของ Sun

โครงการเอกสาร GNOME

คู่มือ GHex V2.4
เมษายน 2548

ทีมเอกสาร GNOME ของ Sun

โครงการเอกสาร GNOME

คู่มือ GHex V2.3
สิงหาคม 2545

ทีมเอกสาร GNOME ของ Sun

โครงการเอกสาร GNOME

คู่มือ GHex V2.2
สิงหาคม 2545

ทีมเอกสาร GNOME ของ Sun

โครงการเอกสาร GNOME

คู่มือ GHex V2.1
กรกฎาคม 2545

ทีมเอกสาร GNOME ของ Sun

โครงการเอกสาร GNOME

คู่มือ GHex V2.0
มีนาคม 2545

ทีมเอกสาร GNOME ของ Sun

โครงการเอกสาร GNOME

คู่มือ GHex V1.0
2543

Jaka Mocnik jaka@gnu.org

โครงการเอกสาร GNOME

This manual describes version 2.19 of GHex.

## ข้อเสนอแนะ

หากพบปัญหาหรือมีข้อเสนอแนะสำหรับโปรแกรม GHex หรือเกี่ยวกับคู่มือนี้ กรุณาแจ้งให้เราทราบ ตามขั้นตอนใน หน้าเสนอแนะ GNOME

## เกริ่นนำ

โปรแกรม GHex ช่วยให้คุณทำสิ่งต่อไปนี้ได้:

- ดูแฟ้มในรูปอักขระแอสกีหรือเลขฐานสิบหกพร้อมกัน

- แก้ไขแฟ้มในรูปอักขระแอสกีหรือเลขฐานสิบหก

## เริ่มต้นใช้งาน

### การเรียกใช้ GHex

คุณสามารถเรียกโปรแกรม GHex ได้ด้วยวิธีต่าง ๆ ดังต่อไปนี้:

เมนู โปรแกรม

  เลือก เขียนโปรแกรม เครื่องมือแก้ไขข้อมูลฐานสิบหก.

บรรทัดคำสั่ง

  เรียกคำสั่งต่อไปนี้: `ghex`

### เมื่อคุณเปิดโปรแกรม GHex

เมื่อคุณเปิดโปรแกรม GHex จะปรากฏหน้าต่างต่อไปนี้

#### หน้าต่าง GHex ก่อนที่คุณจะเปิดแฟ้ม

แสดงหน้าต่างหลักของ GHex ก่อนที่คุณจะเปิดแฟ้ม

### การเปิดแฟ้ม

การเปิดแฟ้ม ทำได้โดยเลือก แฟ้ม เปิด เลือกแฟ้มที่คุณต้องการจะเปิด แล้วคลิก ตกลง คุณสามารถเปิดแฟ้มได้หลายแฟ้มใน GHex GHex จะแสดงแฟ้มแต่ละแฟ้มในหน้าต่างใหม่

เมื่อคุณเปิดแฟ้มใน GHex โปรแกรมจะแสดงแฟ้มในหน้าต่างต่อไปนี้

#### หน้าต่าง GHex ที่มีแฟ้มเปิดอยู่

แสดงหน้าต่างหลักของ GHex ที่มีแฟ้มเปิดอยู่

หน้าต่าง GHex มีองค์ประกอบต่าง ๆ ต่อไปนี้:

แถบเมนู

  เมนูต่าง ๆ บนแถบเมนู จะมีคำสั่งทั้งหมดที่คุณต้องใช้ในการทำงานกับแฟ้มใน GHex

คอลัมน์ออฟเซตเคอร์เซอร์

  ออฟเซตเคอร์เซอร์คือระยะห่างระหว่างจุดเริ่มต้นของแฟ้มกับไบต์แรกของแต่ละบรรทัด โดยปกติ GHex จะแสดงคอลัมน์ออฟเซตเคอร์เซอร์ทางซ้ายของมุมมองข้อมูลฐานสิบหก

ช่องแสดงด้านซ้าย

  ช่องแสดงด้านซ้ายของพื้นที่แสดง จะแสดงข้อมูลแฟ้มในรูปแบบเลขฐานสิบหก

ช่องแสดงด้านขวา

  ช่องแสดงด้านขวาของพื้นที่แสดง จะแสดงข้อมูลแฟ้มในรูปของอักขระแอสกี

กล่องโต้ตอบแปลงชนิด

  กล่องโต้ตอบแปลงชนิดที่อยู่ข้างล่างพื้นที่แสดง จะแสดงค่าของอักขระที่เลือกเป็นค่าตัวเลขชนิดต่าง ๆ

## การใช้งาน

### การแก้ไขแฟ้ม

การแก้ไขแฟ้ม ทำได้ตามขั้นตอนต่าง ๆ ต่อไปนี้:

1. คลิกในช่องข้อมูลเลขฐานสิบหกหรืออักขระแอสกีของแฟ้ม ช่องที่เคอร์เซอร์ทำงานอยู่ จะแสดงเคอร์เซอร์เป็นแบบทึบ ช่องที่เคอร์เซอร์ไม่ได้ทำงานอยู่ จะแสดงเคอร์เซอร์เป็นเส้นกรอบ

2. ใช้วิธีใดวิธีหนึ่งต่อไปนี้เพื่อเลื่อนเคอร์เซอร์ไปมาในแฟ้ม:

   - ใช้แถบเลื่อนในหน้าต่างหรือปุ่มลูกศรบนแป้นพิมพ์ ในการเลื่อนไปในแฟ้ม

   - เลือก แก้ไข ไปยังไบต์ จากนั้น พิมพ์ค่าออฟเซตเคอร์เซอร์เป็นฐานสิบหรือฐานสิบหก แล้วคลิก ตกลง รูปแบบของค่าฐานสิบหกจะต้องเป็น 0x ตามด้วยออฟเซต เช่น 0x3

3. แก้ไขข้อมูลแบบแอสกีด้วยวิธีเดียวกับที่คุณแก้ไขแฟ้มข้อความธรรมดา การแก้ไขข้อมูลเลขฐานสิบหก ใช้ค่า 0 ถีง 9 และ a ถึง f

การแทรกข้อมูลโดยไม่เขียนทับข้อมูลที่มีอยู่ ทำได้โดยเลือกแก้ไข โหมดแทรก

การตัด คัดลอก และแปะข้อมูล ทำได้โดยเลือก แก้ไข ตัด, แก้ไข คัดลอก และ แก้ไข แปะ

การเรียกคืนการแก้ไข ทำได้โดยเลือก แก้ไข เรียกคืน การทำซ้ำการแก้ไขที่เรียกคืน ทำได้โดยเลือก แก้ไข ทำซ้ำ จำนวนขั้นของการแก้ไขที่คุณสามารถเรียกคืนได้ จะกำหนดโดยค่า ระดับการเรียกคืนสูงสุด ในหัวข้อแท็บ ของกล่องโต้ตอบ ปรับแต่ง

### การบันทึกแฟ้ม

คุณสามารถบันทึกแฟ้มได้ด้วยวิธีต่าง ๆ ต่อไปนี้:

- การบันทึกการเปลี่ยนแปลงในแฟ้มปัจจุบัน ทำได้โดยเลือก แฟ้ม บันทึก

- การบันทึกแฟ้มปัจจุบันลงในแฟ้มชื่อใหม่ ทำได้โดยเลือก แฟ้ม บันทึกเป็น แล้วป้อนชื่อแฟ้มในกล่องโต้ตอบ กำหนดแฟ้มที่จะใช้บันทึกบัฟเฟอร์ แล้วคลิก ตกลง

### การย้อนคืนแฟ้มกลับเป็นรุ่นที่บันทึกล่าสุด

การย้อนคืนแฟ้มปัจจุบันกลับเป็นรุ่นล่าสุดที่คุณบันทึกไว้ และเรียกคืนการแก้ไขทั้งหมดที่คุณทำกับแฟ้มนั้นนับตั้งแต่ครั้งล่าสุดคุณบันทึกแฟ้ม ทำได้โดยเลือก แฟ้ม ย้อนคืน แล้วคลิก ใช่ ในกล่องโต้ตอบ คำถาม

### การหาข้อมูลในแฟ้ม

การค้นแฟ้มเพื่อหาสายอักขระในรูปเลขฐานสิบหกหรืออักขระแอสกี ทำได้ตามขั้นตอนต่อไปนี้:

1. เลือก แก้ไข หา

2. ในกล่องโต้ตอบ หาข้อมูล เลือกตัวเลือกใดตัวเลือกหนึ่งต่อไปนี้:

   - ค้นหาข้อมูลฐานสิบหก

   - ค้นหาข้อมูลแอสกี

3. พิมพ์ข้อความที่คุณต้องการจะหา

4. คลิก หาถัดไป เพื่อหาข้อความจุดถัดไป

5. คลิก หาก่อนหน้า เพื่อหาข้อความจุดก่อนหน้า

6. คลิก ยกเลิก เพื่อปิดกล่องโต้ตอบ หาข้อมูล

### การหาข้อมูลขั้นสูง

การหาข้อมูลขั้นสูง ทำได้ตามขั้นตอนต่อไปนี้:

1. เลือก แก้ไข ค้นหาขั้นสูง

2. ในกล่องโต้ตอบ หาข้อมูล เลือกเกณฑ์การค้นหาที่ต้องการ ดูข้อมูลเพิ่มเติมเกี่ยวกับวิธีเพิ่มเกณฑ์การค้นหาใหม่ได้ที่

3. คลิก หาถัดไป เพื่อหาข้อความจุดถัดไป

4. คลิก หาก่อนหน้า เพื่อหาข้อความจุดก่อนหน้า

5. คลิก ปิด เพื่อปิดกล่องโต้ตอบ หาข้อมูล

### การเพิ่มเกณฑ์การค้นหา

การเพิ่มเกณฑ์การค้นหา ทำได้ตามขั้นตอนต่อไปนี้:

1. เลือก แก้ไข ค้นหาขั้นสูง

2. ในกล่องโต้ตอบ หาข้อมูล คลิก เพิ่มใหม่

3. ในกล่องโต้ตอบ หาข้อมูล: เพิ่มรายการค้นหา เลือกตัวเลือกใดตัวเลือกหนึ่งต่อไปนี้:

   - ค้นหาข้อมูลฐานสิบหก

   - ค้นหาข้อมูลแอสกี

4. พิมพ์ข้อความที่คุณต้องการจะหา

5. ใช้ล้อสีหรือปุ่มปรับเลขเลือกสีเน้นสำหรับเกณฑ์การค้นหาที่เพิ่ม

6. คลิก เพิ่ม

7. คลิก ยกเลิก เพื่อปิดกล่องโต้ตอบ หาข้อมูล

### การลบเกณฑ์การค้นหา

การลบเกณฑ์การค้นหา ทำได้ตามขั้นตอนต่อไปนี้:

1. เลือก แก้ไข ค้นหาขั้นสูง

2. ในกล่องโต้ตอบ หาข้อมูล เลือกเกณฑ์การค้นหาที่คุณต้องการลบ

3. คลิก ลบที่เลือก

4. คลิก ยกเลิก เพื่อปิดกล่องโต้ตอบ หาข้อมูล

### การหาและแทนที่ข้อมูลในแฟ้ม

การค้นแฟ้มเพื่อหาสายอักขระในรูปเลขฐานสิบหกหรืออักขระแอสกี พร้อมทั้งแทนที่สายอักขระนั้นด้วย สามารถทำได้ตามขั้นตอนต่อไปนี้:

1. เลือก แก้ไข แทนที่

2. ในกล่องโต้ตอบ ค้นหา & แทนที่ข้อมูล เลือกตัวเลือกใดตัวเลือกหนึ่งต่อไปนี้:

   - แทนที่ข้อมูลฐานสิบหก

   - แทนที่ข้อมูลแอสกี

3. ในกล่องข้อความแรก พิมพ์สายอักขระที่คุณต้องการหา

4. ในกล่องข้อความที่สอง พิมพ์สายอักขระที่คุณต้องการใช้แทนที่สายอักขระที่คุณหา

5. คลิก หาถัดไป

6. คลิก แทนที่ เพื่อแทนที่สายอักขระปัจจุบันที่พบ หรือคลิก แทนที่ทั้งหมด เพื่อแทนที่สายอักขระทั้งหมดที่พบ

7. คลิก ยกเลิก เพื่อปิดกล่องโต้ตอบ ค้นหา & แทนที่ข้อมูล

### การเพิ่มหรือลบมุมมองเพิ่มเติมของแฟ้ม

การเพิ่มมุมมองของแฟ้มปัจจุบันในหน้าต่าง GHex ของคุณ ทำได้โดยเลือก มุมมอง เพิ่มมุมมอง

การลบมุมมองหนึ่ง ๆ ของแฟ้มปัจจุบัน ทำได้โดยเลือก มุมมอง ลบมุมมอง ถ้าคุณลบมุมมองล่าสุดที่เปิดอยู่ จะออกจากโปรแกรม

### การเปลี่ยนวิธีจัดกลุ่มข้อมูล

การเปลี่ยนวิธีที่ GHex แสดงเนื้อหาแฟ้มในรูปเลขฐานสิบหกในหน้าต่าง GHex ทำได้โดยเลือก มุมมอง จัดกลุ่มข้อมูลเป็น แล้วเลือกเมนูรายการใดรายการหนึ่งต่อไปนี้:

- ไบต์ - ไบต์เดี่ยว ๆ

- เวิร์ด - กลุ่มละสองไบต์

- เวิร์ดยาว - กลุ่มละสี่ไบต์

### การส่งออกการแสดงผล GHex เป็น HTML

การส่งออกข้อมูลที่อยู่ในหน้าต่าง GHex เป็น HTML ทำได้โดยเลือก แฟ้ม บันทึกเป็น HTML เลือกไดเรกทอรีและระบุชื่อแฟ้มสำหรับแฟ้ม HTML แล้วคลิก ตกลง โปรแกรม GHex สามารถทำสิ่งต่อไปนี้ได้:

- สร้างแฟ้ม HTML แยกสำหรับข้อมูลแต่ละหน้าที่แสดงในหน้าต่าง GHex

- ใช้ชื่อแฟ้ม HTML ที่คุณระบุในการกำหนดชื่อแฟ้ม

- เติมเลขหน้าต่อท้ายชื่อแฟ้มเพื่อแยกแฟ้มให้ต่างกัน

ตัวอย่างเช่น ถ้าคุณระบุชื่อแฟ้มเป็น `log.html` โปรแกรม GHex จะสร้างชุดแฟ้ม HTML เรียงลำดับเป็นชื่อ `log00000000.html`, `log00000001.html`, `log00000002.html`, ไปเรื่อย ๆ

### การดูตารางอักขระ

การดูตารางเทียบรูปแบบรหัสแอสกี รหัสฐานสิบหก ฐานสิบ ฐานแปด และฐานสอง สำหรับค่าตั้งแต่ 0 ถึง 255 ทำได้โดยเลือก หน้าต่าง ตารางอักขระ

### การแปลงข้อมูล

การแสดงการแปลงเลขฐานสอง ฐานสิบ ฐานสิบหก และอักขระแอสกี สำหรับข้อมูลไม่เกินสี่ไบต์ ทำได้ตามขั้นตอนต่อไปนี้:

1. เลือก หน้าต่าง เครื่องมือแปลงฐานเลข

2. ทำอย่างใดอย่างหนึ่งต่อไปนี้:

   - พิมพ์ข้อมูลที่คุณต้องการแปลงในช่องข้อมูลช่องใดช่องหนึ่งในกล่องโต้ตอบ เครื่องมือแปลงฐานเลข แล้วกด Enter

   - การแสดงการแปลงข้อมูลที่ตำแหน่งเคอร์เซอร์ในแฟ้มปัจจุบัน ทำได้โดยคลิกที่ปุ่ม อ่านค่าที่เคอร์เซอร์

   GHex จะปรับค่าในช่องอื่น ๆ ให้แสดงผลการแปลงข้อมูล

3. คลิก ปิด เพื่อปิดกล่องโต้ตอบ เครื่องมือแปลงฐานเลข

### การแสดงหรือซ่อนกล่องโต้ตอบแปลงชนิด

การแสดงหรือซ่อนกล่องโต้ตอบแปลงชนิด ทำได้โดยเลือก หน้าต่าง กล่องโต้ตอบแปลงชนิด

กล่องโต้ตอบแปลงชนิด จะแสดงค่าของอักขระที่เลือกในรูปแบบต่าง ๆ ต่อไปนี้:

- 8 บิต มีเครื่องหมาย

- 8 บิต ไม่มีเครื่องหมาย

- 16 บิต มีเครื่องหมาย

- 16 บิต ไม่มีเครื่องหมาย

- 32 บิต มีเครื่องหมาย

- 32 บิต ไม่มีเครื่องหมาย

- ทศนิยม 32 บิต

- ทศนิยม 64 บิต

- ฐานสิบหก

- ฐานแปด

- ฐานสอง

- ความยาว stream

กล่องโต้ตอบแปลงชนิด มีตัวเลือกต่อไปนี้:

แสดงการอ่านรหัสแบบ little endian

  เลือกตัวเลือกนี้ถ้าต้องการแสดงการอ่านรหัสแบบ little endian

แสดงข้อมูลไม่มีเครื่องหมายและทศนิยมเป็นเลขฐานสิบหก

  เลือกตัวเลือกนี้ถ้าต้องการแสดงข้อมูลไม่มีเครื่องหมายและทศนิยมเป็นเลขฐานสิบหก

### การพิมพ์แฟ้ม

การพิมพ์แฟ้ม ทำได้โดยเลือก แฟ้ม พิมพ์ จากนั้น เลือกตัวเลือกการพิมพ์ที่คุณต้องการในกล่องโต้ตอบ พิมพ์เอกสารเลขฐานสิบหก แล้วคลิก พิมพ์

การดูตัวอย่างก่อนพิมพ์ของแฟ้ม ทำได้โดยเลือก แฟ้ม ตัวอย่างก่อนพิมพ์

## การปรับแต่ง

การตั้งค่า GHex ทำได้โดยเลือก แก้ไข ปรับแต่ง กล่องโต้ตอบ การปรับแต่ง GHex มีหัวข้อแท็บต่อไปนี้:

### การแก้ไข

ระดับการเรียกคืนสูงสุด

  ใช้ปุ่มปรับเลขนี้เพื่อระบุจำนวนสูงสุดของการแก้ไขที่คุณจะสามารถเรียกคืนได้

แสดงออฟเซตของเคอร์ในแถบสถานะในรูป

  ใช้รายการดึงลงนี้เพื่อเลือกรูปแบบการแสดงออฟเซตของเคอร์เซอร์ รูปแบบสามารถเป็น ฐานสิบ ฐานสิบหก หรือรูปแบบกำหนดเองซึ่งใช้ตัวระบุรูปแบบเป็น x, o และ s เท่านั้น

แสดงคอลัมน์ออฟเซต

  เลือกตัวเลือกนี้เพื่อแสดงออฟเซตของเคอร์เซอร์ในคอลัมน์ด้านซ้ายของช่องข้อมูลฐานสิบหกในหน้าต่าง GHex

### การแสดงผล

แบบอักษร

  ใช้กล่องรายชื่อของเครื่องมือเลือกแบบอักษร เพื่อเลือกแบบอักษรจากรายชื่อที่มีอยู่ โดยระบุตระกูล รูปแบบ และขนาดของแบบอักษรที่จะใช้แสดงเนื้อหาของแฟ้มใน GHex

ชนิดกลุ่มข้อมูลปริยาย

  เลือกตัวเลือกใดตัวเลือกหนึ่งต่อไปนี้ เพื่อระบุวิธีที่ GHex จะแสดงเนื้อหาแฟ้มในรูปเลขฐานสิบหกในหน้าต่าง GHex:

  - ไบต์ - ไบต์เดี่ยว ๆ

  - เวิร์ด - กลุ่มละสองไบต์

  - เวิร์ดยาว - กลุ่มละสี่ไบต์

### การพิมพ์

แบบอักษรของข้อมูล

  คลิกที่ปุ่ม แบบอักษรของข้อมูล เพื่อระบุตระกูล รูปแบบ และขนาดของแบบอักษรที่จะใช้พิมพ์เนื้อหาข้อมูลแฟ้ม

แบบอักษรส่วนหัว

  คลิกที่ปุ่ม แบบอักษรส่วนหัว เพื่อระบุตระกูล รูปแบบ และขนาดของแบบอักษรที่จะใช้พิมพ์ข้อมูลส่วนหัวของแฟ้ม

พิมพ์กล่องแรเงาพื้นทุกๆ

  ใช้กล่องปรับเลขนี้ เพื่อระบุจำนวนบรรทัดที่ GHex จะพิมพ์โดยสลับระหว่างมีและไม่มีกล่องแรเงาพื้น ถ้าค่าของกล่องปรับเลขเป็น 10 GHex ก็จะพิมพ์ 10 บรรทัดแรกโดยไม่แรเงาพื้น 10 บรรทัดถัดไปมีกล่องแรเงาพื้น ไปเรื่อย ๆ ถ้าค่าของกล่องปรับเลขเป็น 0 GHex ก็จะพิมพ์โดยไม่แรเงาพื้นเลย